Ford прекратява състезателната си програма с модела GT - AУТОМЕДИЯ
Ford прекратява състезателната си програма с модела GT
Последното състезание с автомобила бе миналата седмица
Самуил Иванов 17.10.2019 10:30 Прочитания: 1032
Близо 4 години след като Ford обяви завръщането на модела GT в моторния спорт, компанията съобщи, че прекратява участията си в състезания с второто поколение на спортния автомобил.
Последното състезание, в което участва колата, бе миналия уикенд в състезанието Petit Le Mans от американските серии за издръжливост. Началото на състезателната програма с новия GT бе през 2016 г., когато отборът дебютира на „24 часа на Дайтона“. По-късно същата година Ford завоюва първо място в своя клас на „24 часа на Льо Ман“, като така повтори победата от преди 50 години на същата писта.
„Програмата GT беше замислена да бъде основа за компанията, по отношение на това на какво залагаме и на какво сме способни“, коментира пред Automotive News - Марк Ръшбрук, директор на Ford Performance Motorsports. Според него, най-важното за състезателния GT е било той да кара феновете да преживеят вълнуваща появата на автомобила на живо. „Това имаше за цел и да докаже, че можем да се състезаваме и срещу най-добрите отбори и да печелим състезания“, заключи директорът.
Засега не е ясно със сигурност, защо от Ford са решили да се откажат от развитието на Chip Ganassi Racing, но от щатският отбор съобщиха, че биха приели помощ по отношение на бъдещо финансиране за сериите WeatherTech SportsCar Championship.
Тагове: Ford Ganassi Racing ford gt ford racing състезателна програма Petit Le Mans отказ участие
13 са новите случаи на заразени от COVID-19 в България